پاک و ہند کے ہائی کمشنروں کی واپسی

پاکستان اور ہندوستان نے اپنے ہائی کمشنروں کو اسلام آباد اور نئی دہلی جانے کی اجازت دیدی۔

خبر کا کوڈ: 3736

تاریخ: 09 March 2019 - 08:23

مقدس دفاع نیوز ایجنسی کی بین الاقوامی رپورٹر رپورٹ کے مطابق، پاکستان میں ہندوستانی ہائی کمشنر اجے بساریہ آج اسلام آباد پہنچیں گے جبکہ پاکستانی ہائی کمشنر سہیل محمود آج واہگہ بارڈر کے راستے نئی دہلی جائیں گے۔

ہندوستانی وزارت خارجہ کے ترجمان رویش کمار کے مطابق اجے بساریہ بھارت میں مشاورت مکمل کرکے آج پاکستان پہنچیں گے اور اسلام آباد میں اپنی ذمہ داریاں سنبھالیں گے۔

ذرائع کے مطابق پاکستانی ہائی کمشنر سہیل محمود کے بھی آج نئی دلی واپس جانے کا امکان ہے۔

ہندوستانی ہائی کمشنر کو پلواما واقعہ کے اگلے روز 15 فروری کو نئی دہلی طلب کیا گیا تھا، کشیدگی میں اضافے پر پاکستان نے بھی 18 فروری کو اپنے ہائی کمشنر کو طلب کیا تھا۔

پیغام کا اختتام/